text: "Animals de Companyia" al Club Capitol | Barcelona Cultura
  99400368914
  L'obra escrita per la poeta i actriu Estel Solé explica la història d'un grup d'amics que fa un sopar de benvinguda per a una noia que torna després de dos mesos a un psiquiàtric
  Un any i mig després d'haver estat representada a diversos menjadors de cases privades, i d'haver viatjat fins a sales de països centroamericans, l'obra de teatre d'Estel Solé, Animals de companyia, s'estrena al Club Capitol.
  L'espectacle, escrit i ideat per la poeta i actriu i supervisat per David Plana, explica la història de la Beth, una noia que torna a casa després d'haver estat ingressada durant dos mesos per un trastorn psiquiàtric. La seva colla d'amics es reuneixen per celebrar un sopar sorpresa de benvinguda, però un d'ells confessa un secret inesperat i tot es complica, fent sortir draps bruts.
  L'obra, que transcorre durant una sola nit, posa en escena, en un to de comèdia realista, qüestions com la sinceritat, l'amistat, les mentides i les inseguretats i reflexiona al voltant de la solitud i la necessitat d'afecte que tots tenim.
  L'elenc actoral està encapçalat per Mercè Martínez i inclou Eduard Buch, Jacob Torres, Miriam Tortosa i Martina Tresserra. Estel Solé, coneguda com a actriu de la sèrie emesa per TV3 La Riera i autora de dos llibres de poesia, ha representat en altes ocasions el paper de la Beth, però en aquesta ocasió es guarda exclusivament el paper de dramaturga.